Ekologiya vəTəbii Sərvətlər Nazirliyi

Dövlət Mineral Xammal Ehtiyatlarından İstifadə Agentliyi

Geoloji ekspertiza və reyestr şöbəsi

Logo, company name

Description automatically generated

Qəbələ rayonu “Bumçay” qum-çınqıl yatağının 10,0 ha sahəsində

aparılmış dövlət geoloji ekspertiza işlərinə dair

***E K S P E R T R Ə Y İ – 2021***

***Sahə:*** dövlət geoloji ekspertiza

***Obyektin adı:*** “Bumçay”

***Faydalı qazıntının növü:*** qum-çınqıl

***Rayonun adı:*** Qəbələ

**Bakı - 2021**

**Dövlət geoloji ekspertizasının keçirilməsinə dair:**

**Qanunvericilik:**

* “Yerin təki haqqında” Azərbaycan Respublikasının Qanunu;
* İstifadəyə verilən yer təki sahələri haqqında geoloji informasiyanın və faydalı qazıntı ehtiyatlarının dövlət geoloji ekspertizasının keçirilməsi qaydaları haqqında Azərbaycan Respublikası Prezidentinin 1999-cu il 13 fevral tarixli 102 nömrəli Fərmanı;
* “Dövlət Mineral Xammal Ehtiyatlarından İstifadə Agentliyinin fəaliyyətinin təmin edilməsi haqqında” Azərbaycan Respublikasının Prezidentinin 9 aprel 2019-cu il tarixli 613 nömrəli Fərmanı

**Məqsəd:**

* yerin təkinin faydalı qazıntı ehtiyatlarının səmərəli və kompleks işlənilməsini təmin etməkdən, yerin təkindən istifadə haqqını və istifadəyə verilən yer təki sahələrinin sərhədlərini müəyyən etməkdən ibarətdir;

**Sifarişçi və əsas:**

* Körpü-Bina-Tikinti MMC-nin 2021-ci il 04 oktyabr tarixli 685 nömrəli müraciət, Körpü-Bina-Tikinti MMC və Dövlət Mineral xammal Ehtiyatlarından İstifadə Agentliyi arasında bağlanmış 2021-ci il 11 oktyabr tarixli, 19/136 nömrəli nömrəli müqavilə.

**Geoloji tədqiqatları yerinə yetirən kənar şirkət (ekspert):**

* “AzGeoTexnoServis” MMC

**Ekspertiza rəyinin istinad mənbəyi:**

* Geoloji İnformasiya Fondu
* Kənar şirkət tərəfindən təqdim olunmuş hesabatlar:

Qəbələ rayonunda “Bumçay” qum-çınqıl yatağında “Körpü-Bina-Tikinti” MMC-nin sifarişinə əsasən 3 (bir) sahədə 10.0 ha sahədə aparılmış geoloji qiymətləndirmə işlərinin nəticələrinə dair texniki hesabat

**Qəbələ rayonu, “Bumçay” qum-çınqıl yatağında 10,0 ha sahəsində aparılmış**

**geoloji ekspertiza işlərinə dair**

**Ekspert rəyi**

Mövcud qanunvericiliyin tələblərinə uyğun olaraq, Qəbələ rayonu ərazisində, ehtiyatları qiymətləndirilmiş “Bumçay” qum-çınqıl yatağında karxana fəaliyyəti üçün yer təkindən istifadəyə icazənin verilməsi məqsədilə yer təki istifadəçilərinin sifarişləri əsasında dövlət geoloji ekspertiza işləri aparılmışdır.

İlkin olaraq, iş aparılacaq faydalı qazıntı yatağına dair Geoloji İnformasiya Fondunda saxlanılan fond materialları araşdırılmışdır.

***Yataq haqqında ümumi məlumat:***

Yataq Qəbələ rayonu mərkəzindən 8 km şimal-qərbdə, Bumçayın çaybasarında yerləşir.

1981-ci ildə axtarış və 1984-85-ci illərdə dəqiq-kəşfiyyat işləri aparılmışdır. Faydalı qat lay formalı olub, orta qalınlığı – 5,86 m, uzun. - 4,3 km, eni - 850 m-dir .

Yatağın ehtiyatı 3 kateqoriya ilə hesablanmışdır:

C2 kat. üzrə yatağın sahəsi – 3976,35 min m2, faydalı qat - 9 m-dir. Ehtiyatı isə – 35787,15 min m3  hesablanmışdır.

B kat. – 6852 min m3,

C1 kat. – 15578 min m3.

Cəmi B+C1 üzrə = 22430 min m3 hesablanmışdır. Yuyulduqdan və təmizləndikdən sonra beton istehsalına yararlıdır. Yataq ehtiyatdadır. İstismar olunmayıb.

***Yerinə yetirilmiş işlərə dair:***

Qeyd olunmuş yataq ərazisində Körpü-Bina-Tikinti MMC, tərəfindən Dövlət Mineral Xammal Ehtiyatlarından İstifadə Agentlyinə daxil olmuş müraciət əsasında dövlət geoloji ekspertiza işlərinin aparılmasına dair müqavilə bağlanmışdır. Müqavilənin şərtlərinə əsasən yer təkindən istifadəyə dair hüquqi icazə sənədinin (dağ mədən ayırması aktı) verilməsi ilə əlaqədar yataq ərazisinin 10.0 ha hissəsində geoloji ekspertiza işləri kənar şirkət tərəfindən aparılmış və işin nəticəsinə dair hesabat Agentliyə təqdim olunmuşdur.

***İşin yerinə yetirilməsinə tələblər***:

Ərazidə aparılmış geoloji tədqiqat işlərinin əsas məqsədi yataq ərazisində istismara veriləcək sahələrin koordinatlarını dəqiqləşdirmək, geoloji-litoloji quruluşunu öyrənmək, qalıq ehtiyatı qiymətləndirmək, xammalın (qum-çınqıl) fiziki-mexaniki və kimyəvi xüsusiyyətlərinin təyin etməkdən ibarətdir.

Bu məqsədlə yerinə yetirilməsi tələb olunan iş növləri aşağıdakılardır:

* sahənin və ətraf ərazilərin geoloji şəraiti baxımından vizual müayinəsi;
* sahənin sxeminin hazırlanması;
* ayrılmış sahələrin hər birində şurfların qazılması;
* nümunələrin götürülməsi
* koordinatların dəqiqləşdirilməsi;
* qalıq ehtiyatın hesablanması;
* qrunt suların səviyyəsinin müəyyənləşdirilməsi və istismar dərinliyinin təyini
* kameral işlər, yekun hesabatın hazırlanması.

**“AZGEOTEXNOSERVİS” MMC** tərəfindən 2021-ci il 18-21 oktyabr tarixlərdə Qəbələ rayonu, “Bumçay” qum-çınqıl yatağında 10.0 ha əraziyə vizual baxış keçirilmiş, qiymətləndirmə aparılması üçün kəşfiyyat şurflarının yeri seçilmiş və 5.0 ha sahədə 4 ədəd dərinliyi 4.0 m olan şurflar qazılmışdır.

Yataq ərazisində istismar işlərinin aparılmamasını nəzərə alaraq digər sahələr üzrə (2.0 və 3.0 ha) ümumilikdə 5,0 ha sahə daxilində isə geoloji analogiya metodu ilə ehtiyatlar qiymətləndirilmişdir.

Belə ki, tədqiqatın nəticələrinə əsasən 10,0 ha sahədə faydalı qatın orta qalınlığı 4.0 m, ehtiyat həcmi isə 2.0 ha sahə üzrə 80 000 m3, 3.0 ha sahə üzrə 120 000 m3 və 5.0 ha sahə üzrə 200000 m3, ümumilikdə isə 400 000 m3 hesablanmışdır**.**

Qazılmış şurfların nəticələrinə əsasən sahədə 4.0 m-ə qədər dərinlikdə faydalı qatın mövcudluğuna baxmayaraq, çayın bərpa rejimini nəzərə olaraq “Bumçay” qum-çınqıl qarışığı yatağında istismar işi 3.0 m dərinliyə qədər aparıla bilər. Sahələr üzrə istismar işləri bitdikdən sonra rekultivasiya işlərinin aparılması tələb olunur.

A sign on a tree

Description automatically generated with low confidence

Şəkil 1. Hərraca çıxarılacaq sahələrin peyk görüntüsü. (10,0 ha)

***Yekun:***

Tikintiyə xammala olan tələbatın ödənilməsi məqsədilə Qəbələ rayonu ərazisində yerləşən “Bumçay” qum-çınqıl yatağında istismar işlərinin davam etdirilməsi üçün geoloji ekspertiza işləri aparılmış 10,0 ha sahədə 3 (üç) lot üzrə hərracın keçirilməsi məqsədəmüvafiq hesab olunur və aşağıdakı cədvəldə sahəyə aid göstəriclər qeyd olunmuşdur.

|  |  |  |  |  |  |  |  |
| --- | --- | --- | --- | --- | --- | --- | --- |
| **s/s** | **Lot sayı** | **Sahəsi (ha)** | **İstismar dərinliyi (m)** | **İstismar müddəti**  **(il)** | **Ehtiyat həcmi, m3** | **UTM koordinat sistemi ilə**  **(38T)** | |
| 1 | I | 5,0 | 3,0 | 8.0 | 150 000 | 732350.49 | 4543820.24 |
| 732198.00 | 4543865.63 |
| 732299.12 | 4544176.12 |
| 732444.54 | 4544131.55 |
| 2 | II | 2.0 | 3.0 | 5.0 | 60 000 | 732057.04 | 4544056.70 |
| 732186.59 | 4544024.03 |
| 732145.59 | 4543877.15 |
| 732018.15 | 4543908.76 |
| 3 | III | 3.0 | 3.0 | 5.0 | 90 000 | 732126.35 | 4544264.59 |
| 732269.79 | 4544217.13 |
| 732214.99 | 4544025.30 |
| 732072.29 | 4544069.92 |

Geoloji ekspertiza və reyestr

şöbəsinin müdiri Ramilə Nəzərova

Geoloji ekspertiza və reyestr

şöbəsinin aparıcı mütəxəssisi Sadiq Əmiraslanov